Asesmel agemmayan, yettili s uskkil amenzu n wawal, awalen ibeddun s « a », ad ten-af deg tedfayt « A », wid ibeddun s «s », ad ten-naf deg tedfayt « S »,… atg. Ṣṣenf-a n usesmel yella deg wanda ixuṣ, gar-asen wid-a: deg tama, ad d-naf awalen n yiwet n twacult mfaraqen, wa deg usebter, wayed deg usebter-nniḍen ; tis snat, tuget n wawalen n tmaziɣt beddun s yisekkilen yecban : « a », « i », « t », «s », « t », « l »,… atg. Dɣa, mi ara yeldi yimeɣri asegzawal yecban wa, ad yaf, mebla ccekk, kra ččurent, kra-nniḍnin, d tilmawin maḍi. Pére. G.Huyghe taqbaylit-tafransist1896-190, d amezwaru i iḍefren asesmel agemmayan deg usegzawal.